Flagskibstelefon til lav pris: Mød Motorola Moto G100

Motorola lancerer lige om lidt Moto G100, der lover ydelse og funktionalitet på højde med mange flagskibstelefoner.

Moto G-serien er kendt for at levere fornuftige telefoner til pengene og nu er Motorola klar med et nyt medlem af serien.

Mobilen er udstyret med en CinemaVision-skærm på 6,7 tommer i 21:9-format og med 90Hz opdateringshastighed. Derudover understøtter skærmen også HDR-indhold.

Stor kraft

Kraften er der heller ikke sparet meget på. G100 benytter sig nemlig af en højtydende Snapdragon 870-chip, sammenkoblet med 8 GB RAM og 128 GB lagerplads.
Snapdragon 870 er på papiret, en lidt hurtigere Snapdragon 865+ fra sidste års flagskibsmodeller. Vi er altså ikke helt oppe på Snapdragon 888-niveau, men ydelsen burde stadig være mere end rigeligt for de fleste.

5G og WiFi 6

Telefonen understøtter også 5G-netværk samt den nyeste WiFi 6-standard. Batteriet er på hele 5000 mAh med understøttelse af 20W hurtigladning. Derudover er Moto G100 også udstyret med udvidelse af lagerplads, samt et 3,5mm jackstick.

Kameraet

Moto G100’s kamera-setup er velkendt, men kan gøre jobbet godt i prisklassen. Hovedsensoren er på 64 MP med laser-autofokus. Derudover følger et ultrawide-kamera på 16 MP, samt et 2 MP dybdesensor. Sidst men ikke mindst, har den også en ToF (Time of Flight) 3D-sensor.

Pris og tilgængelighed

Motorola Moto G100 kan købes i butikkerne fra den 9. april 2021, til en vejledende pris på 3.699 kroner.
Forsalget begynder den 26. marts.

Telefonen kan købes i farven blå (Magic Blue) eller hvid (Magic White).

Læs også: Guide: OnePlus 9 eller 9 Pro? Hvad er forskellene

Flagskibstelefon til lav pris: Mød Motorola Moto G100